
Бүген Татарстан Республикасы Президенты Рөстәм Миңнеханов Кол Шәриф мәчетендә Корбан гаете намазында катнашты.

Мәчеттә меңнән артык кеше җыелган иде. Мәчеттә урын җитмәгән мөселманнар аның каршындагы мәйданда урнаштылар.

Мөселманнарга хәер-нәсихәт сүзләре белән Татарстан Республикасы мөселманнары Диния нәзарәте рәисе – Татарстан мөфтие Камиль хәзрәт Сәмыйгуллин мөрәҗәгать итте. Ул мөселманнарны бердәмлеккә, туганлыкка һәм татулыкка өндәде. Моннан тыш, Татарстан Республикасы мөфтие һәркем өчен бу гает иминлек, игелек, саулык-сәламәтлек, хәерле көннәр, бәхет-шатлык алып килсен дип теләде. Бу дөньяда җан тынычлыгына ирешегез һәм якын кешегез сезнең янда булсын, дип ассызыклады.

Аннары мәчеттә гает намазы укылды.
Рөстәм Миңнеханов Кол Шәриф мәчетендә гает намазында катнашты